8 Ke boammaaruri gore, seo e ne e sa ntse e le tshimologo fela. Maiteko a a sa kgaotseng a baeteledipele ba bodumedi ba Bajuda a go emisa tiro ya go rera e ne e le a lefela. Baeteledipele bao ba ne ba betwa ke pelo ka gonne ‘Jehofa o ne a tswelela a oketsa barutwa letsatsi le letsatsi ka ba ba bolokwang.’ (Ditiro 2:47) Go ise go ye kae “palo ya banna ya nna dikete di ka nna tlhano.” Morago ga moo, “badumedi mo Moreneng ba ne ba nna ba okediwa, bontsintsi jwa banna le jwa basadi.” (Ditiro 4:4; 5:14) Re bala jaana ka ga se se neng sa direga moragonyana: “Eleruri, he, phuthego mo Judea yotlhe fela le Galalea le Samarea ya tsena mo lobakeng lwa kagiso, e agiwa; mme ka e ne e tsamaya ka go boifa Jehofa le ka go gomodiwa ke moya o o boitshepo e ne ya nna ya ntsifala.” (Ditiro 9:31) Dingwaga di sekae moragonyana, gongwe e le mo e ka nnang ka 58 C.E., go ne ga buiwa ka ‘dikete di le dintsi tsa badumedi.’ (Ditiro 21:20) Ka nako eo, gape go ne go na le Baditšhaba ba le bantsi ba e leng badumedi.